<classify> Akizungumza na wandishi wa habari jana, Malinzi alisema Tanzania imeanza maandalizi kujenga timu imara ambayo italeta ushindani kwani Serengeti Boys imeonesha njia. Timu itakayoshiriki Afcon U-17 mwaka 2019 ilianza kuandaliwa tangu 2013 kwa mashindano ya U-14 yaliyofanyika Mwanza na sasa wapo kambini Mwanza na TFF inawagharamia kila kitu, alisema Malinzi.Pia Malinzi alisema ili nchi iwe mwenyeji wa mashindano ya vijana unatakiwa kuwa na viwanja viwili jambo ambalo Tanzania inakidhi hadi hoteli na barabara zinazounganisha hoteli watakazofikia timu na kwenda uwanjani Mei 28 Rais wa CAF Ahmad alimkabidhi Katibu Mkuu wa TFF, Selestine Mwesigwa uenyeji wa fainali za U-17 za mwaka 2019 tukio ambalo lilishuhudiwa na dunia nzima, alisema Malinzi.Aidha, Malinzi alisema ni aibu nchi kuwa mwenyeji halafu timu ikaondolewa katika hatua ya makundi, hivyo benchi la ufundi lina kazi ya kuandaa timu imara ndio maana wamelazimika kuwahamisha wachezaji kutoka Mwanza na kuwaleta Dar es Salaam.Alisema Kamati ya Maandalizi ya CAF itakuja nchini kuangalia maandalizi ya viwanja vya mashindano na mazoezi, hoteli na barabara zitakazotumika wakati timu zikienda uwanjani. Hata hivyo, hivi karibuni Mkurugenzi wa shule ya Alliance ambayo wachezaji watakaoirithi Serengeti Boys wanasoma, James Bwire alikaririwa akisema kuwa TFF imewatelekeza watoto hao kwa kushindwa kuingia mkataba na kutoa vifaa vya michezo kama ilivyoahidi.Watoto hao 22 wanasoma katika shule hiyo mjini Mwanza, huku wakicheza soka, ambapo 12 wanagharamiwa na TFF huku wengine 10 wanagharamiwa na shule hiyo  <topic>: MICHEZO 